open-index/open-wikipedia-markdown huggingface dataset:
מחוז קר

**מחוז קר** (באנגלית: **Kerr County**) הוא מחוז הממוקם ברמת אדוארדס במדינת טקסס שבארצות הברית. נכון למפקד האוכלוסין של 2020, אוכלוסיית המחוז מנתה 52,598 נפש. בירת המחוז היא העיר קרוויל. המחוז נקרא על ידי ג'ושוע ד. בראון על שם חבר קונגרס מטעם רפובליקת טקסס, יליד קנטקי, ג'יימס קר.

## היסטוריה
בסביבות שנת 8,000 לפני הספירה, הגיעו לאזור תושבים ילידים אמריקאים ולאחר מכן התפתחו תרבויות רבות בתקופות פרהיסטוריות. שבטים היסטוריים בהם נתקלו האירופאים במאה ה-19 כללו את שבטי הקיוווה, הקומאנצ'י והליפן אפאצ'י.

בשנת 1842, שני ארגוני מתיישבים לבנים אדלסבריין ,  קרן שתפקידה להביא מתיישבים גרמנים, אשר סבלו תחת נפוליאון, לאזור טקסס וקרן פישר-מילר לאדמה  הקצו 3 מיליון האקר על מנת ליישב 600 משפחות וגברים רווקים ממוצא גרמני, הולנדי, שווייצרי, דני, שוודי ונורווגי בטקסס.

בשנת 1845, הגרמני קרל, נסיך זולמס-בראונפלס, קנה אדמות באזור אשר נמסרו לאדלסבריין. אלפי מהגרים שהגיעו מגרמניה נתקעו בעיירת הנמל אינדיאנולה במפרץ מאטאגורדה שהייתה אז ישוב לא מפותח וללא בתים. התושבים החדשים חיו בבורות שנחפרו באדמה, וכ-50% מהם מתו ממחלות או מרעב. ג'ושוע בראון, בשנת 1846, הפך למתיישב הראשון במחוז קר.

ועידת הגרמנים של מדינת טקסס התכנסה בסן אנטוניו ב-14–15 במאי 1854, ואימצה מצע פוליטי, חברתי ודתי, הכולל: 1) שכר שווה עבור עבודה שווה, 2) בחירה ישירה של נשיא ארצות הברית, 3) ביטול עונש המוות, 4) "עבדות היא רעה, וביטולה היא דרישה מעקרונות דמוקרטיים...", 5) בתי ספר חופשיים - כולל אוניברסיטאות - הנתמכים על ידי המדינה, ללא השפעה דתית, ו-6) הפרדה מוחלטת בין דת למדינה. בשנה שלאחר מכן הוקם בסיס צבאי של ארצות הברית, מחנה ורדה. מחוז קר הוקם בשנת 1856. ג'ושוע בראון תרם את האדמה שהפכה לקרוויל, וקרא לה על שם חברו ג'יימס קר. קרוויל נבחרה למושב המחוז. סנטר פוינט נוסדה בשנת 1859.

בשנים 1860–1861 מנתה אוכלוסיית המחוז 634 תושבים, כולל 49 עבדים. מחוז קר הצביע ברוב של 57–76 בעד פרישה מהאיחוד בשנת 1861, כאשר רוב התושבים הגרמנים התנגדו לכך.

ב-5 באוקטובר 1878, הפשיטה האחרונה של האינדיאנים במחוז התרחשה בקהילה של ימינו, מאונטיין הום, כאשר ארבעה מילדי משפחת דאודי נרצחו על ידי פושטים אינדיאנים.

בשנת 1887 נבנתה מסילת הרכבת סן אנטוניו וארנסס פאס דרך קרוויל. הלגיון האמריקאי של טקסס הקים את מה שנקרא בסופו של דבר המרכז הרפואי לענייני חיילים משוחררים בקרוויל בשנת 1919.

במהלך סוף השבוע של יום העצמאות 2025, המחוז נפגע משיטפונות אדירים שפקדו את המחוז כולו. גם חלקים אחרים באזור היל קאנטרי בטקסס נפגעו מההצפות. על פי הרשויות המקומיות כ-120 בני אדם אושרו כמתים במהלך סוף השבוע.

## בתרבות הפופולרית
* בשנת 1963 צולם הסרט "האד" בכיכובו של פול ניומן במחנה ולדמר בהאנט.
* 1972 נערך פסטיבל הפולק הראשון של קרוויל.
* בשנת 1975 צולם בקרוויל הסרט "וולדו פפר הגדול" בכיכובו של רוברט רדפורד.
* בשנת 2005, סטונהנג' 2, העתק מוקטן של האטרקציה הבריטית המפורסמת, הוצג בספר "טקסס המוזרה".
* בסדרת הטלוויזיה משנת 2016, "נשק קטלני", מרטין ריגס גדל במחוז קר, טקסס.

## קישורים חיצוניים

* ויקי של הממשל המקומי של מחוז קרוויל

## הערות שוליים

קטגוריה:יישובים שהוקמו ב-1856
קטגוריה:טקסס: מחוזות
אנחל רופו

**אנחל אונוריו רופו** (בספרדית: **Ángel Honorio Roffo**; 30 בדצמבר 1882 – 23 ביולי 1947) היה רופא וחוקר ארגנטינאי שהקדיש את הקריירה הרפואית שלו לחקר וטיפול במחלת הסרטן. היא אחד מראשוני החוקרים שהצביעו כך שעישון גורם לסרטן.

רופו נולד בעיר בואנוס איירס ולמד באוניברסיטת בואנוס איירס, שם סיים את לימודיו בשנת 1909 עם תזה שכותרתה "תרומה לחקר הסרטן".

הוא מונה לראש העבודה המעשית במחלקה לאורולוגיה באוניברסיטה, ובין השנים 1912–1915 כיהן כפרופסור לאנטומיה פתולוגית. בין השנים 1915–1931 שימש כפרופסור חבר בתחום זה.

בשנת 1912 הציג דניאל קרנוול מאמר בשם "סרטן ניסיוני" בפני האקדמיה הלאומית לרפואה של ארגנטינה, שבו פירט את תוצאות ניסוייו בבעלי חיים. עבודה זו הובילה להקמתו של מוסד ייעודי לחקר וטיפול בסרטן. בשנת 1922 הוקם המכון לרפואה ניסויית לחקר וטיפול בסרטן (Instituto de Medicina Experimental para el Estudio y Tratamiento del Cáncer). רופו היה המייסד של המכון ומונה כמנהלו. בשלב זה נחשב לרופא המוביל בתחום הסרטן באמריקה הלטינית.

במהלך שנות ה-20 נסע רופו מספר פעמים לאירופה, שם פגש מדענים בולטים, ביניהם מארי קירי, עמה שוחח על השימוש בטיפול קרינתי בסרטן.

רופו היה מהראשונים שהדגימו קשר בין זפת טבק  להתפתחות גידולים סרטניים. כמנהל המכון לרפואה ניסיונית, לרופו הייתה גישה לחולי סרטן רבים, ועוד בסוף שנות ה-20 הוא הבין כי עישון טבק גורם למגוון סוגי סרטן. בין השנים 1920 ל־1940 פרסם רופו מספר מאמרים מדעיים שבהם הראה כי ניתן לגרום להיווצרות סרטן בניסויים בבעלי חיים באמצעות חשיפה לזפת שנוצרת מבעירת טבק. רופו ועמיתיו אף הראו כי גם טבק נטול ניקוטין, דבר שהצביע על כך שהזפת לבדה – עם או בלי ניקוטין – היא חומר מסרטן.

ההיסטוריון רוברט נ. פרוקטר מאוניברסיטת סטנפורד טען כי ככל הנראה רופו היה האיום המדעי הגדול ביותר על תעשיית הטבק לפני שנות ה-50. בזיכרון דברים פנימי משנת 1939 שכבת היראם הנמר, מנהל המחקר של חברת הטבק האמריקאית (American Tobacco Company), הוא ציין: "אנו עוקבים אחרי עבודתו של רופו כבר זמן מה, ואני סבור כי חבל מאוד שהצהרה כמו שלו [שמקשרת בין עישון לסרטן] מופצת ברבים." חברות הטבק המשיכו להסתיר ולהכחיש את הסכנות בעישון טבק עוד עשרות שנים לאחר מכן. לדוגמה ב-1954 הם פרסמו בתפוצה רחבה את הפרסום "הודעה כנה למעשנים".

רופו קיבל פרסים והוקרה ממוסדות מדעיים בארגנטינה, ברזיל, פרו, בוליביה, ונצואלה, צרפת, ספרד, פורטוגל, איטליה וגרמניה.

אנחל רופו נפטר ב-23 ביולי 1947, ומכון האונקולוגיה של אוניברסיטת בואנוס איירס נקרא על שמו.

## ראו גם
* הודעה כנה למעשנים
* שואה מוזהבת

## קישורים חיצוניים

* Robert N Proctor, Ángel H. Roffo: the forgotten father of experimental tobacco carcinogenesis, מאמר בכתב העת של ארגון הבריאות העולמי, הסוקר את תרומתו של רופו לחקר הסרטן והשפעתו על זיהוי קשר בין עישון לסרטן (2006).
* The Cigarette Controversy, האגודה האמריקאית לחקר הסרטן (AACR), 2007

## הערות שוליים

קטגוריה:עישון
קטגוריה:חקר הסרטן
קטגוריה:חוקרי סרטן
קטגוריה:רופאים ארגנטינאים
קטגוריה:תעשיית הטבק
צ'אקו פור אבר

**צ'אקו פור אבר** (בספרדית: **Chaco For Ever**, **Club Atlético Chaco For Ever**) הוא מועדון כדורגל ארגנטינאי. המועדון נוסד בשנת 1913 בעיר רסיסטנסיה. בעבר הקבוצה שיחקה בליגה הבכירה וכיום משחקת בליגת משנה.

## היסטוריה
המועדון הוקם בשנת 1913. צבעי המועדון נבחרו במטרה לסמל בסיס כלכלי של האזור: לבן עבור כותנה ושחור עבור פחם.

הקבוצה שיחקה בליגה אזורית עד שבעונת 1967 קודמה לתחרות ארצית הבכירה. בהמשך היא שיחקה במסגרת זו עוד מספר פעמים.

עונת 1989/1990 הייתה העונה הראשונה בה קבוצה שיחקה בליגה הבכירה. היא הצליחה לשרוד בה עונה נוספת עד שירדה לליגת משנה.

מאז הקבוצה משחקת בליגות הנמוכות, תוך משחק במשך 11 עונות בליגת משנה ומשחקת בה החל מעונת 2024.

הקבוצה ניצחה באליפות הפרובינציה 33 פעמים.

במשחקי גביע ארגנטינה הקבוצה הצליחה להגיע עד לשלב רבע הגמר.

אצטדיון הקבוצה הוקם בשנת 1960. הוא נקרא על שם אדריכל הפרויקט.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:צ'אקו (פרובינציה)
קטגוריה:קבוצות כדורגל שהוקמו ב-1919
טייסת הנגב (שירות האוויר)

**טייסת הנגב** (כונתה גם **טייסת 2**") הייתה הטייסת השנייה של שירות האוויר של ההגנה.

הטייסת פעלה ממרץ 1949 ולחמה בקרבות רבים לכיבוש הנגב במלחמת העצמאות. עד שאוחדה לטייסת 100 של חיל האוויר הישראלי.

הטייסת פעלה לאורך מלחמת העצמאות.

## היסטוריה
טייסת הנגב התפצלה מטייסת 1 ב-19 במרץ 1948, מפקדה הראשון היה עזר ויצמן. הנימוק להקמת הטייסת היה המרחק המשמעותי בין שדה דב לנגב. תחילה הועבר מטוס אוסטר אוטוקרט בודד, לקיבוץ ניר עם. 4 ימים לאחר הכרזת העצמאות ופרוץ מלחמת העצמאות, ב-19 במאי התווסף מטוס אוסטר נוסף והטייסת עברה לשדות הקיבוץ דורות. בתקופה זו הטייסת כללה שני מטוסי קישור, שני טייסים ושלושה-ארבעה אנשי צוות קרקע. לאחר מכן גדלה לשניים עד ארבעה טייסים ו־8–12 אנשי צוות קרקע. בספטמבר עד אוקטובר, הוחלפו חמשת מטוסי האוסטר, שאחד מהם התרסק ב-3 מטוסי פייפר PA-18 סופר קאב.

בדצמבר 1948, עברה הטייסת לבאר שבע ובסוף המלחמה מנתה כ-90 איש, מהם 13 טייסים ושבעה מטוסים. בקיץ 1949 מוזגה הטייסת לתוך טייסת 100 ונסגרה באופן רשמי ביוני 1949.

במהלך מלחמת העצמאות ביצעו טייסי הטייסת מעל 1,200 גיחות מבצעיות.

## מפקדים

## קישורים חיצוניים
* טייסת הנגב במלחמת השחרור

קטגוריה:טייסת הנגב (שירות האוויר)
ביל שפירו

**ויליאם "ביל" שפירו** (באנגלית: **William "Bill" Shapiro**; נולד ב-10 באוגוסט 1943) אתלט יהודי-אמריקאי, מקום 17 בעולם (1965) אלוף המכביה השביעית (1965) בריצת 400 מטר ובריצת שליחים 4x400 מטר.

## ביוגרפיה
שפירו התאמן באשוויל, קרוליינה הצפונית.

### 1964
בתחרות שנערכה בבאטון רוז', לואיזיאנה ב-2 במאי 1964 הוא ניצח בריצת 400 מטר בתוצאה של 46.7 שניות.

### 1965
בתחרות שנערכה בבייקרספילד, קליפורניה ב-12 ביוני 1965 הוא ניצח בריצת 400 מטר שיא אישי חדש של 46.1 שניות ודורג בסוף השנה במקום 17 בעולם. 
#### אלוף המכביה
בתחרויות האתלטיקה של המכביה השביעית שנערכו בסוף אוגוסט אותה שנה הוא זכה בשתי מדליות זהב בריצת 400 מטר בשיא מכביה חדש של 47.3 שניות, לפני רוג'ר וולף (47.9 שניות) וסטיב לאמב (48.4 שניות), שניהם מארצות הברית ובריצת שליחים 4x400 מטר בשיא מכביה חדש של 3:12.6 דקות, לפני בריטניה (3:18.5 דקות) וישראל (3:23.0 דקות). 

## קישורים חיצוניים

* ביל שפירו, באתר Track and Field Statistics (באנגלית)
* By JESSE SILVER, Irena Kirzenstein Sets World Record In Dash, The Sentinel⁩, 16 September 1965⁩ 

## הערות שוליים

קטגוריה:אתלטים יהודים אמריקאים
קטגוריה:אלופי המכביה: אתלטים
קטגוריה:אמריקאים שנולדו ב-1943
אדוארד א' מרפי ג'וניור

**אדוארד אלוישיוס מרפי הבן** (באנגלית: ****; 11 בינואר 1918 – 17 ביולי 1990) היה מהנדס תעופה וחלל אמריקאי שעבד על מערכות בטיחות קריטיות. הוא נודע בעיקר בזכות "חוק מרפי" הקרוי על שמו, הקובע כי "כל מה שיכול להשתבש, ישתבש".

## רקע אישי
מרפי נולד באזור תעלת פנמה ב-1918, והיה הבכור מבין חמישה ילדים. לאחר שסיים לימודי תיכון בניו ג'רזי, התקבל ל"ווסט פוינט", האקדמיה הצבאית של ארצות הברית, בה סיים את לימודיו ב-1940. באותה שנה הוא קיבל דרגת קצין בצבא ארצות הברית וב-1941 החל הכשרה כטייס בחיל האוויר של הצבא האמריקני.

## שירות צבאי
במהלך מלחמת העולם השנייה שירת מרפי באוקיינוס הפסיפי, בהודו, סין ובבורמה (מיאנמר), והגיע לדרגת רס"ן. לאחר תום הלחימה ב-1947, למד במכון הטכנולוגי של חיל האוויר האמריקני, ומונה לקצין מחקר ופיתוח במרכז הפיתוח האווירי של בסיס חיל האוויר רייט-פטרסון.

## קריירה מקצועית ומחקר
במהלך שירותו במרכז הפיתוח האווירי רייט-פטרסון, התמחה מרפי בפיתוח מערכות חירום, הכוללות חידושים בתחום הצנטריפוגות האנושיות שנועדו לבחון תגובות וסבילות של טייסים ואסטרונאוטים להאצות מעל אלו הנחוות בכבידת כדור הארץ.

ב-1949 הצטרף לפרויקט מיוחד – מזחלת הרקטה המהירה (Project MX981). במהלך עבודתו על הפרויקט, מרפי פיתח מכשירי מדידה אלקטרוניים חדשניים למדידת הכוחות הפועלים על הגוף במהלך האטה מהירה.

## "חוק מרפי"
מרפי נודע בעיקר בזכות החוק הקרוי על שמו, שמקורו בתקרית שהתרחשה במהלך ניסוי מזחלת הרקטה ב-1949. לאחר שחיישנים שהתקין הותקנו בצורה שגויה, הוא העיר הערה ביקורתית על צוות הטכנאים שלו, שהפכה בהמשך ל"חוק מרפי".

הוא עצמו לא היה מרוצה מהפרשנות הפופולרית של החוק והעדיף לראות בו עיקרון עיצוב הגנתי מקצועי.

## קריירה לאחר חיל האוויר
ב-1952, לאחר שהתפטר מחיל האוויר האמריקני, ביצע מרפי סדרה של ניסויי תאוצת רקטות בבסיס חיל האוויר הולומן. לאחר מכן חזר לקליפורניה ופיתח קריירה בתחום עיצוב תאי טייס של מטוסים עבור קבלנים פרטיים שונים, כאשר הוא המשיך להתמחות במערכות בטיחות קריטיות.

## מורשת מקצועית
מרפי היה חלוץ בתחום הנדסת האמינות ועיצוב מערכות בטיחות. עבודתו על מערכות שמתייחסות לשגיאות אנוש אפשריות הובילה להתפתחויות בתחומים רבים: עיצוב מחשבים עמידים בפני תקלות, שיפור עיצוב ממשקי משתמש, ופיתוח רכיבים שמונעים התקנה שגויה. עבודתו עם ג'ון סטאפ בניסויי מזחלת הרקטה תרמה לפיתוח תקני בטיחות ברכבים, כולל חגורות בטיחות ופנלי מחוונים מרופדים.

## הכרה ופרסים
ב-2003 זכו ג'ון פול סטאפ, אדגר מרפי וג'ורג' ניקולס במשותף בפרס איג נובל בהנדסה על תרומתם ליצירת השם של חוק מרפי.

## תרבות פופולרית
בסדרת הנפשה של ערוץ דיסני "חוקי המרפי של מיילו" (2016-2019), הגיבור מיילו מרפי מוגדר כצאצא של אדוארד מרפי, וכתוצאה מכך הוא נמצא במצבי סכנה תכופים בהתאם לחוק מרפי.

בסרט "בין כוכבים" ביתו של גיבור הסרט (מת'יו מקונוהי) קרויה מרפי, על שמו של אדוארד.

## קישורים חיצוניים
* אדוארד א. מרפי ג'וניור במועדון המהנדסים "דייטון"

## הערות שוליים

קטגוריה:מהנדסי אווירונאוטיקה אמריקאים
קטגוריה:בוגרי האקדמיה הצבאית של ארצות הברית
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:זוכי פרס איג נובל
קטגוריה:אמריקאים שנולדו ב-1918
קטגוריה:אמריקאים שנפטרו ב-1990
תטביר

[ממוזער|250px|שיעים ב[היידראבאד|הידראבד שבהודו מצליפים בעצמם עד זוב דם כאות אבל על מותו של האימאם חוסיין, במסגרת טקס התטביר]]
**תטביר** (בערבית: **تطبير**) הוא טקס הלקאה עצמית המבוצע על ידי מוסלמים שיעים, אשר מהווה חלק מטקסי האבלות המתקיימים לציון קרב כרבלא, בו נהרגו האימאם חוסיין בן עלי ואחיו עבאס הנחשבים קדושים באסלאם השיעי. הטקס נערך בדרך כלל בעאשוראא' שבחודש מוחרם.

## ביצוע הטקס
בתטביר משתמשים בחרבות, מוטות או כלים חדים אחרים, ובמהלכו מכים משתתפי הטקס בראשם בכלים אלה, כדי ליצור פצע מדמם. בזמן ביצוע הטקס המשתתפים בו חוזרים על המילה "חידר", המתייחסת לאימאם עלי בן אבי טאלב, הנחשב לראשון האימאמים השיעים, שנהרג ממכת חרב שכוּונה אליו על ידי עבד אל-רחמן בן מוג'אם, בזמן שהתפלל. תהלוכות תטביר מתקיימות בעאשוראא' ובארבעין, ולפעמים ערב מותם של עלי בן אבי טאלב ופטימה א-זהרה, ביתו של מוחמד.

בתקופה המודרנית החלו חכמי דת שיעים רבים לגנות את טקסי התטביר ואף להוציא פתוות האוסרות על ביצועם. עם המתנגדים הבולטים לביצוע הטקס נמנו עלי סיסתאני (אשר נחשב לסמכות הדתית הבכירה ביותר בשיעה התריסרית), מוחמד חוסיין פדלאללה (היה מנהיגם הדתי של השיעים בלבנון), ועלי חמינאי (המנהיג העליון של איראן לשעבר) שבתקופתו אף הוצא ה"תטביר" אל מחוץ לחוק באיראן.

בקרב חלק מהמאמינים השיעים אף השתרש מנהג לשתף גם את ילדיהם ב"תטביר" ולחתוך את פניהם, דבר שאותו גינו חכמי דת.

## שם הטקס
המילה "תטביר" היא מונח עממי המשמש בעיראק ובארצות ערביות סמוכות בצפון ובדרום חצי האי ערב. באזור המפרץ הפרסי ובאהוואז אומרים "טבר אל-ח'שאבה" (גרזן, מעדר או קופיץ בלבנט), שמשמעותו: מכה עם קופיץ או כלי חד אחר. יש הסבורים כי מקורו של המונח הוא טורקי או בבלי, מכיוון ש"תבר" בערבית קלאסית פירושו רק לקפוץ ולהסתתר.

התטביר ידוע בניב הבחרייני, הנפוץ בבחריין ובקטיף, כ"אל-חידר", התייחסות למילה "חידר", שחוזרת על עצמה על ידי מבצעי התטביר. "חידר" הוא אחד משמותיו של עלי בן אבי טאלב. התטביר נקרא גם "קום-זאני" או "זנג'יר-זאני" (בפרסית). בפקיסטן ובהודו הטקס ידוע במספר שמות, כולל "קום-זאני" ו"טלואר-זאני".

אחד מהטקסים הנכללים בקטגוריית 'טקסי הדימום', הוא טקס הדימום של הגב באמצעות סדרה של סכינים. טקס זה הוא טקס עצמאי, ואינו חלק מטקס התטביר. התעוררה מחלוקת סביבו, בדיוק כפי שהתעוררה סביב התטביר. תרגול טקס זה נפוץ בקרב השיעים בפקיסטן ובהודו באופן נרחב יותר מאשר במדינות אחרות.

## קישורים חיצוניים

* 
* תיעוד של טקס תטביר בעיראק, 2025.

## הערות שוליים

קטגוריה:שיעה
אל-פאשר

ממוזער|ילדים משחקים ברחובות העיר, 2007
**אל-פאשר** (בערבית: **الفاشر**) היא עיר הבירה ההיסטורית של דארפור, בסודאן, המשמשת באופן רשמי כבירת מדינת צפון דארפור, ומהווה מרכז אזורי בו משווקים תוצרת חלקאית כדוגמת דגנים ופירות מהאזורים סביבה. העיר ממוקמת 195 קילומטרים צפונית מזרחית לניאלה, עיר הבירה העכשווית של החבל.

אל-פאשר התפתחה מתוך תחנת שיירות היסטורית, והיא ממוקמת בגובה של כ-700 מטרים מעל פני הים. הכבישים העוברים בעיר מחברים אותה אל  ואל .

בעיר פועלים  ו.

כיום מתנהל בעיר  בין הכוחות המזוינים של סודאן של  לבין כוחות התמיכה המהירה של ממשלת השלום והאחדות במסגרת מלחמת האזרחים בסודאן. במסגרת הקרב דווח על מעשי טבח המוניים באזרחים מרקע אפריקאי שבטי, ביניהם נשים וילדים, הוצאות להורג, דריסות המוניות והמוני אנשים שהפכו לפליטים בעל כורחם.

## היסטוריה
העיר הוקמה בסוף המאה ה-18, כשהסולטן  מ העביר את חצרו הנודדת (בערבית: **فاشر**, **פאשר**) למקום זה, שכונה אז ראד טנדלטי, במסגרת מעשיותיו בצפון הסולטנות. המקום היה מצוין להתיישבות ולמרעה, ובהתאם התפתחה עיירה סביב שטחי הארמון. בסופו של דבר גם שונה שם המקום לאל-פאשר, שמו עד היום.

בשנת 1990 קמה בעיר  בצו של  עומר אל-בשיר.

בשנת 2001 נאמדה אוכלוסיית העיר ב-178,500 תושבים. במהלך רצח העם בדארפור הגיעו לעיר פליטים וחוסים רבים, כך שב-2006 עמדה אוכלוסייתה על 264,734 תושבים. בשנת 2009 ההערכות כבר היו גבוהות בהרבה, כאשר מ דווח על אוכלוסייה של 500,000 תושבים בעיר. הארגון ייחס את הזינוק באוכלוסיית העיר להגעת פליטים ומהגרים כלכליים.

במהלך מלחמת האזרחים הסודאנית השלישית התנהל בעיר  על השליטה בעיר בין הכוחות המזוינים של סודאן נגד ממשלת השלום והאחדות. בסוף אוקטובר 2025, המורדים בסודאן כבשו את העיר אל-פאשר, וביצעו בה מעשי טבח.

## כלכלה
העיר מקבלת סיוע הומניטרי נרחב מהאו"ם כחלק מהמלחמה בדארפור, בשל מחנות הפליטים הסמוכים אליה, אבו שוכ וא-סלאם. הסיוע הביא לפריחה כלכלית ואוכלוסייתית משמעותית בעיר. שכר הדירה והמסחר בה עלו, ועובדי סיוע החלו בה בפעילות מכירת מים בבקבוקים ופתחו פיצרייה. מספר תחנות הדלק באזור שולש בתוך שלוש שנים כתוצאה מהגידול בכמות המכוניות בעיר. הזדמנויות התעסוקה בה גדלו כאשר האומות המאוחדות הציעו משרות עבודה לאזרחים.

## אקלים
האקלים באל-פאשר מסווג על פי שיטת קפן כמדברי-חם עם שלוש עונות מובהקות. העיר חווה חורף יבש ויחסית קריר בין אוקטובר לפברואר, לאחריה עונה חמה וצחיחה גם היא בין מרץ למאי. מונסון הסאהל מגיע רק ביוני ונמשך עד ספטמבר, והוא יוצר עונה רטובה וקצרה במסגרתה מקבלת העיר בממוצע 162 מילימטר משקעים, המהווים את רוב המשקעים לאותה שנה.

## ראו גם
* דארפור
* מלחמת האזרחים הסודאנית השלישית
* רצח העם בדארפור

## קישורים חיצוניים

* 

## הערות שוליים

קטגוריה:יישובים שהוקמו במאה ה-18
קטגוריה:סודאן: ערים
קטגוריה:דארפור
מתיו מקפרלן

**מתיו מקפרלן** (באנגלית: **Matthew McFarlane**) הוא קצין בדרגת לוטננט גנרל בצבא ארצות הברית, המשרת כמפקד הקורפוס הראשון.

## ביוגרפיה
מקפרלן נולד בווירג'יניה, סיים תואר ראשון במנהל עסקים אוניברסיטת ג'יימס מדיסון ב-1982 והתגייס לצבא ארצות הברית. מילא תפקידי פיקוד ביחידות חי"ר ובהם רגימנט הריינג'רס ה-75 ורגימנט הצנחנים ה-505.

פיקד על הגדוד הראשון ברגימנט החי"ר המוטס 503 של חטיבת הצנחנים ה-173 ובהמשך פיקד על רגימנט הרגלים ה-4.

ב-2016 מונה לסגן מפקד למבצעים של הדיוויזיה המוטסת ה-82, בשנים 2017–2019 שירת כעוזרו של סגן מזכיר ההגנה פטריק שנהאן. ב-2019 מונה למפקד הדיוויזיה הרביעית וב-2021 מונה לסגן מפקד כוחות צבא ארצות הברית של פיקוד האוקיינוס השקט.

ב-2022 מונה למפקד כוח משימה משותף משולב - מבצע נחישות טבועה, כוחות הקואליציה הבינלאומית בהובלת האמריקאים בעיראק ובסוריה למלחמה בארגון המדינה האסלאמית. ב-2023 מונה לסגן מפקד הקורפוס הראשון ובאוקטובר 2024 קודם לדרגת לוטננט גנרל ומונה למפקד הקורפוס.

מקפרלן בעל תואר שני במדיניות ציבורית מאוניברסיטת ג'ורג'טאון, בעל תואר שני בניהול מאוניברסיטת ובסטר. נשוי ואב לשני בנים.

## קישורים חיצוניים

*ביוגרפיה באתר הצבא

קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי הקורפוס הראשון של צבא ארצות הברית
קטגוריה:מפקדי הדיוויזיה הרביעית (ארצות הברית)
קטגוריה:בוגרי אוניברסיטת ג'ורג'טאון
קטגוריה:בוגרי אוניברסיטת ובסטר
אנדרטת יאנוש קורצ'ק, ורשה

**אנדרטת יאנוש קורצ'ק בוורשה** בפארק שווייטוקז'יסקי (Świętokrzyski Park) נחנכה בשנת 2006. היא הוקדשה לזכרו של יאנוש קורצ'אק. היא עוצבה על ידי יאן בודן כמיילבסקי (Jan Bohdan Chmielewski) וזביגנייב מיקיילביץ' (Zbigniew Mikielewicz).

היוזמה לבנות אנדרטה לזכרו של קורצ'אק הופיעה מיד לאחר המלחמה. עם זאת, עקב קשיים בגיוס כספים, העבודות לא חרגו משלב התוכניות.
[ממוזער|אנדרטה לזכר קורצ'אק ב[ורשה|וורשה]]

בשנת 1999, ביוזמתה של גולדה טנצר (Gołda Tencer), המנכ"לית של קרן שלום, ופרופ' ידוויגה בינצ'יצקה (Bińczycka), נשיאת האגודה הפולנית על שם יאנוש קורצ'אק, עלה לדיון נושא בניית האנדרטה. אנשים רבים מעולם האמנות, המדע והפוליטיקה לקחו חסות על היוזמה. כספים לבניית האנדרטה גויסו באמצעות ארגון קונצרטים לצדקה, מכירות פומביות של אמנות ותמיכה מצד רשויות העיר. עיצוב האנדרטה נבחר בתחרות בינלאומית שהוכרזה בשנת 2001. הפרויקט של כמיילבסקי ומיקיילביץ' זכה בתחרות.

אבן הפינה של האנדרטה הונחה בשנת 2003 על ידי ראש עיריית ורשה דאז, לך קצ'ינסקי. האנדרטה נחנכה בשנת 2006, ב-1 ביוני, ביום הילד הבין-לאומי. הטקס היה אירוע ממלכתי, בהשתתפות לך קצ'ינסקי, שאז כבר היה נשיא הרפובליקה של פולין, נשיאת אגודת יאנוש קורצ'אק הפולנית פרופ' ידוויגה בנצ'יצקה, הרב מיכאל שודריך והמנכ"לית של קרן שלום גולדה טנצר.

בוורשה יש מספר אנדרטאות לזכר יאנוש קורצ'אק. הידועה שבהן היא זו הממוקמת בבית הקברות היהודי ברחוב אוקופובה, המשמשת כקברו הסמלי. עם זאת, האנדרטה שהוקמה בפארק שווייטוקז'יסקי היא לא רק הגדולה ביותר, אלא גם הפופולרית ביותר לטיולי בית ספר ותיירים לזכר יאנוש קורצ'אק, בשל מיקומה הנוח. בכל שנה, בסביבות 1 ביוני, יום הילד, יוצאים לאנדרטה טיולים מבתי ספר בוורשה.

## קישורים חיצוניים

## הערות שוליים

קטגוריה:ורשה: אנדרטאות להנצחת השואה
קטגוריה:יאנוש קורצ'אק
ניאלה

ממוזער|280x280 פיקסלים|
**ניאלה** (בתרגום מ: "מקום השיחה") היא עיר הבירה של דארפור המהווה באופן רשמי בירת מדינת דרום דארפור של סודאן. אוכלוסייתה הוערכה כעומדת על 1,145,590 תושבים בשנת 2025.

## היסטוריה
ניאלה הייתה בירת , ממלכה לשעבר של . בהתאם יש בה אתרים ארכאולוגיים חשובים עד היום.

מאוחר יותר, כאשר הממלכה המאוחדת כבשה את אזור סודאן של ימינו, נפגש המפקד העליון הבריטי עם הסולטן אדם סולימאן בשנת 1932, וביקש את עצתו בנושא המקומות הטובים ביותר מבחינת זמינות מקורות מים וטופוגרפיה יבשתית, במטרה להקים את מטה הממשל הבריטי בדארפור. עבור מטרה זו בחר הסולטן בניאלה, שנחשבה לבירה.

בזמן המלחמה בדארפור ורצח העם שבוצע במסגרתה, אלפי עקורים התקבצו לעיר בתקווה לזכות בהגנה. הוקם מחנה פליטים בדרום העיר, , וכיום מתגוררים בו כ-90,000 איש.

בין אפריל לאוקטובר 2023 התחולל בעיר , במסגרת מלחמת האזרחים הסודנית השלישית. בתחילתו כבשו כוחות התמיכה המהירה של ממשלת השלום והאחדות המורדת את מזרח העיר ואת שדה התעופה שלה. לאחר מכן, תמונות לוויין לכדו כפרים סמוכים לעיר והראו שהם נהרסו על ידי המיליציות, נוסף על הרס חלקים מניאלה עצמה. על פי פעילים מקומיים, למעלה מ-600,000 בני אדם נעקרו מהאזור ואינם יכולים לקבל סיוע הומניטרי עקב הלחימה המתמשכת. בסופו של דבר כוחות התמיכה המהירה השלימו את השתלטותם על העיר עד אוקטובר באותה שנה, והיא בחזקתם עד היום.

## כלכלה
ממוזער|שוק בניאלה
בעיר פועלות תעשיות מקומיות המייצרות טקסטיל, מזון מעובד ומוצרי עור. בניאלה יש תחנת רכבת, ויש בה גם נמל תעופה מקומי, . ניאלה משמשת כמרכז מסחר לגומי ערבי ויש בה סניפים של הבנק החקלאי של סודאן והבנק הקואופרטיבי העממי. בניאלה פועלת , אוניברסיטה ציבורית.

## תשתית מים
ניאלה סובלת מבעיות קשות בתשתית אספקת המים הנגרמות עקב בצורות וניהול לקוי. רוב המים שנמצאים בשימוש האדם בניאלה וסביבתה הם מי תהום, ואלו מזוהמים קשות עקב פעילות אנושית. מבדיקות של משאבי המים בעיר עולה כי קיימות בהם רמות חיידקים גבוהות מהמותר, מה שיוצר בעיות אצל התושבים בעיות בריאותיות. במקרים רבים המים המחולקים לתושבים אינם עוברים הכלרה כראוי, מה שגורר עלייה נוספת ברמות החיידקים.

## השכלה
שמאל|ממוזער|בניין המכללה למדעי ההנדסה בעיר
הבעיה העיקרית במערכת החינוך בעיר היא איכותו. צוותי בתי הספר מתוגמלים בחסר ואינם כשירים דיים להוראה. בנוסף, הממשלה לעיתים קרובות אינה מממנת את בתי הספר שלה כנדרש, באופן שמשפיע על פעילות בתי הספר ומכביד על יכולת השקעת המשאבים שלהם. כמו כן, ילדים רבים אינם הולכים לבית הספר כדי שיוכלו לעבוד ולהוסיף להכנסת משפחתם.

## אקלים
על פי סיווג אקלים קפן, ניאלה מתאפיינת באקלים מדברי-חם. למרות זאת, העיר מקבלת 400 מילימטר גשם בשנה, בעיקר בחודשי הקיץ, עיתו של המונסון הסאהלי.

## קישורים חיצוניים

## הערות שוליים

קטגוריה:סודאן: ערים
קטגוריה:דארפור
מארק סנואו

**מארק סנואו** (באנגלית: **Mark Snow**; נולד כ**מרטין פולטרמן**; 26 באוגוסט 1946 – 4 ביולי 2025) היה מלחין אמריקאי לקולנוע ולטלוויזיה. בין יצירותיו הידועות ביותר, נמצאת מוזיקת הנושא של סדרת המדע הבדיוני "תיקים באפלה" (The X-Files), עליה עבד במהלך תשע עונותיה הראשונות בין השנים 1993 ל-2001. סנואו חזר להלחין גם עבור עונות ההחייאה של הסדרה, ששודרו בשנים 2015–2018. בנוסף, הלחין את הפסקול לשני סרטי הקולנוע המבוססים על הסדרה ולסדרת הספין אוף הקצרה "האקדוחנים הבודדים" (The Lone Gunmen).

קטע הנושא האינסטרומנטלי של "תיקים באפלה" יצא כסינגל בבריטניה בשנת 1996, שם שודרה הסדרה בערוצים BBC Two ו-BBC One. הסינגל הגיע למקום השני במצעד הסינגלים הבריטי.

בנוסף לעבודתו על "תיקים באפלה", שימש מארק סנואו כמלחין בסדרות נוספות, בהן "סמולוויל", "שוטרים בדם", "הלוחשת לרוחות", "הארט והארט", "מילניום", "מגרש ביתי", החידוש משנת 2002 של "אזור הדמדומים" ו"סטארסקי והאץ'".

## ילדות וחינוך
מארק סנואו גדל בברוקלין, ניו יורק. לאחר שסיים את לימודיו בתיכון לאמנות ומוזיקה בשנת 1964, הוא למד בבית הספר ג'וליארד. יחד עם שותפו לחדר מייקל קיימן, הקים סנואו להקה בשם "אמיל והבלשים", שלימים שינתה את שמה ל-"ניו יורק רוק אנד רול אנסמבל".

## מותו
מארק סנואו הלך לעולמו בביתו שבקונטיקט, ארצות הברית, ב־4 ביולי 2025.

## עבודות
### סדרות טלוויזיה

### סרטי טלוויזיה

### סרטי תיאטרון

### משחקי וידאו

## קישורים חיצוניים

* GSA Music Agency representation
* ASCAP Biography 
* Interview with Randall D. Larson, *Soundtrax*: Episode 2008-11, 23 May 2008

## הערות שוליים

קטגוריה:בוגרי בית הספר ג'וליארד
קטגוריה:מוזיקאים אמריקאים
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמני מוזיקה אלקטרונית
קטגוריה:אמריקאים שנולדו ב-1946
קטגוריה:אמריקאים שנפטרו ב-2025
גזבר המדינה (מדינות ארצות הברית)

ממוזער|
**גזבר המדינה** (באנגלית: **State Auditor**; ולעיתים: **State Comptroller**, **State Controller** או **State Auditor**) הוא נושא משרה ברשות המבצעת או המחוקקת של מדינה בארצות הברית, האחראי לניהול הכספים הציבוריים של המדינה. תפקיד הגזבר משתנה בין מדינות, אך לרוב כולל אחריות על קבלת הכנסות, תשלום הוצאות, ניהול נכסי המדינה, השקעות קרנות ציבוריות, ופיקוח על אשראי ציבורי.

בחלק מהמדינות, גזבר המדינה ממלא גם תפקידים של רואה חשבון ראשי, מפקח תקציבי, או מבקר פנימי, ולעיתים נושא גם בתואר "Comptroller" או "Auditor", תלוי במבנה החוקתי או החקיקתי של המדינה. ברוב המדינות, גזבר המדינה נבחר בבחירות כלליות אחת לארבע שנים. עם זאת, במספר מדינות מדובר במינוי של המושל או של גוף מחוקק.

## סמכויות ותפקידים
גזבר המדינה עשוי למלא חלק מהתפקידים הבאים:
* ניהול חשבונות המדינה וקרנות פנסיה ציבוריות
* הנפקת איגרות חוב ממשלתיות
* פיקוח על תשלומים לרשויות מקומיות
* ביצוע ביקורות כספיות על משרדי ממשלה
* הפקת דוחות כספיים שנתיים של המדינה

## הערות שוליים

קטגוריה:משרות הממשל המדינתי בארצות הברית
היינריך קרמר

[ממוזער|מהדורה משנת 1669 של ''[פטיש המכשפות*]]
*'היינריך קרמר** (ב[[גרמנית]]: **Heinrich Kramer**; סביבות 1430 – 1505), הידוע גם בשמו הלטיני **הנריקוס אינסטיטורוס*', היה כומר דומיניקני גרמני ששימש כאינקוויזיטור. ספרו המפורסם [[פטיש המכשפות]] (1487), שמתאר את הכישוף ותומך בפרוצדורות מפורטות להכחדת מכשפות, היה בעל השפעה רבה על תקופת [[ציד מכשפות|ציד המכשפות]] בעת החדשה.

== ביוגרפיה ==
קרמר נולד ב[[שלצטט]], כיום [[זלֶסטה]] שב[[אלזס]], והצטרף למסדר הדומיניקני בגיל צעיר. בהיותו צעיר מונה לראש המנזר הדומיניקני בעיר הולדתו.

לפני 1474 מונה לאינקוויזיטור עבור [[טירול]], [[זלצבורג]], [[בוהמיה]] ו[[מוראביה]]. נאומיו הרטוריים ומסירותו בפעולה זכו להכרה ב[[רומא]], והוא הפך ליד ימינו של הארכיבישוף של זלצבורג.

כתב היד נתמך בבולה האפיפיורית [[Summis desiderantes affectibus]]  שפרסם האפיפיור [[אינוקנטיוס השמיני]] בשנת 1484, הכיר בקיומן של מכשפות והסמיכה את האינקוויזיציה לרדוף אחריהן. הבולה נועדה לחזק את סמכותו של קרמר, שבגרמניה ניסו לשלול את מעמדו כאינקוויזיטור.

קרמר כתב את פטיש המכשפות ב-1487. הוא ניסה לקבל את תמיכת הפקולטה לתאולוגיה של [[אוניברסיטת קלן]], אך נכשל. לעומת זאת מועצת [[נירנברג]] הזמינה אותו לייעוץ משפטי בשנת 1491. ב-1495 הוזמן ל[[ונציה|וונציה]] על ידי הממונה על המסדר הדומיניקני, שם נשא דרשות פומביות שזכו לפטרונות הפטריארך של ונציה.

קרמר כתב גם את: מסות שונות ודרשות על סקרמנט קודש הקודשים (נירנברג, 1496); חיבור נגד שגיאותיו של אנטוניו דה רוזלי (ונציה, 1499); ומגן ההגנה של הכנסייה הרומית נגד הפיקארדים והוולדים (בערך 1500).

ב-1500 מונה ל[[נונציו]] אפיפיורי ומונה מחדש לאינקוויזיטור בבוהמיה ומוראביה על ידי [[אלכסנדר השישי]].

ההיסטוריון סאמרס מציין שכרוניקנים דומיניקנים במאה ה־17, כגון ז'אק קטיף וז'אק אשאר, ראו בו ובשפרנגר גיבורים של המסדר.

קרמר כתב ודרש עד ימיו האחרונים, ונפטר ב[[קרומז'יז]] שבמוראביה בשנת 1505.

== חיבורים עיקריים ==
[[קובץ:Institoris,_Henricus_–_Opusculum_in_errores_Monarchiae_Antonii_de_Rosellis,_1499_–_BEIC_11767369.jpg|ממוזער|*Opusculum in errores Monarchiae Antonii de Rosellis'', משנת 1499]]
* פטיש המכשפות (1487)
* מסות שונות ודרשות על סקרמנט קודש הקודשים (נירנברג, 1496)
* Opusculum in errores Monarchiae Antonii de Rosellis (ונציה, 1499)
* מגן ההגנה של הכנסייה הרומית נגד הפיקארדים והוולדים (בערך 1500)

## קישורים חיצוניים

## הערות שוליים

קטגוריה:אינקוויזיטורים
קטגוריה:ילידי המאה ה-15
קטגוריה:נפטרים ב-1505
מחשוב קוונטי מבוסס מדידה

**חישוב קוונטי מבוסס מדידה** (באנגלית: **Measurement-Based Quantum Computing**, בקיצור: **MBQC**) הוא מודל חישובי בתחום מחשוב קוונטי, שבו עיקר פעולת החישוב מתבצעת באמצעות **מדידות קוונטיות** של קיוביטים הנמצאים במצב שזור, ולא באמצעות סדרת שערים לוגיים קוונטיים, כמקובל במודל המעגל הקוונטי. זהו מודל עוצמתי, שקול מבחינת כוח חישובי למודל המעגלים, אך מציע פרדיגמה שונה לגמרי באופן ביצוע החישוב.

המודל נחשב לאחת האלטרנטיבות החשובות למימוש חישובים קוונטיים, במיוחד בטכנולוגיות מבוססות פוטונים.

## עקרונות המודל
מודל MBQC מתבסס על שלושה שלבים עיקריים:
# **הכנה של מצב שזור (Cluster State):** בשלב זה יוצרים רשת גדולה של קיוביטים במצב שזור חזק. הרשת לרוב מתוארת כגרף דו-ממדי שבו כל קיוביט "מחובר" בקשר שזירה עם שכניו. מצבים אלה מכונים Cluster States ונחשבים למשאבים חישוביים חזקים.
# **ביצוע מדידות חד-קיוביטיות בזוויות משתנות:** החישוב מתבצע על ידי מדידות של קיוביטים בודדים בזוויות שנבחרות לפי האלגוריתם הרצוי. לעיתים יש לבצע התאמות לזוויות המדידה בהתאם לתוצאות קודמות – תהליך זה מכונה **מדידה אדפטיבית**.
# **פענוח התוצאה:** לאחר סיום המדידות, קוראים את הפלט מתוך המדידות האחרונות שנותרו. תוצאה זו מייצגת את פלט החישוב.

## הבדל ממודלים אחרים
ההבדל המרכזי בין MBQC לבין מודל המעגלים הוא ש־MBQC מסתמך כולו על מדידות ולא על שערים לוגיים. במודל המעגלים יש לבצע רצף פעולות שער קוונטי על הקיוביטים. לעומת זאת, ב־MBQC יוצרים מראש את כל הקשרים הקוונטיים, והחישוב עצמו מבוצע באמצעות מדידות חד-קיוביטיות בלבד. זה הופך את המודל לנוח יחסית ליישום במערכות שבהן קשה לממש שערים, אך קל למדוד (כגון מערכות פוטוניות).

## יתרונות
* **הפרדה בין הכנה לחישוב:** ניתן להכין מראש את המצב השזור, ולאחר מכן לבצע את החישוב כולו באמצעות מדידות בלבד – דבר שמפשט את ניהול החישוב בזמן אמת.
* **התאמה לטכנולוגיות פוטוניות:** במערכות פוטוניות קשה לממש שערים דו-קיוביטיים, אך ניתן ליצור שזירה ולבצע מדידות ביעילות גבוהה.
* **תמיכה בתיקון שגיאות:** יש מחקרים המצביעים על כך שניתן לשלב תיקון שגיאות קוונטי באופן טבעי יחסית במודל זה.

## חסרונות ואתגרים
* יצירת Cluster States גדולים בקנה מידה משמעותי דורשת שליטה מדויקת במערכות קוונטיות מורכבות.
* נדרשת שליטה מדויקת בזוויות המדידה, ולעיתים התאמה דינמית של זוויות לפי תוצאות קודמות.
* מערכת הבקרה צריכה לעבד תוצאות בזמן אמת ולהתאים מדידות עתידיות בהתאם, דבר שמגביר את המורכבות ההנדסית.

## יישומים ומחקר
MBQC נחקר רבות בתחום הניסויי והתאורטי. בתחום הניסויי, המודל נבחן בעיקר בטכנולוגיות אופטיקה קוונטית, שבהן ניתן ליצור Cluster States באמצעות פוטונים ולעשות בהם מדידות ברמת דיוק גבוהה. כמו כן, נערכים מחקרים על יישום המודל בטכנולוגיות נוספות כמו יונים לכודים, מצבים טופולוגיים, וספינים של אלקטרונים במוליכים למחצה.

מחקרים עכשוויים בוחנים גם הרחבות של המודל לתחומים כמו חישוב קוונטי מבוזר או שימוש במשאבים קוונטיים חדשים כגון מצבים טופולוגיים מוגנים.

## קשר לאוניברסליות חישובית
חישוב קוונטי מבוסס מדידה הוא אוניברסלי, כלומר – ניתן לממש באמצעותו כל חישוב קוונטי שניתן למימוש במודל המעגלים. אלגוריתמים קוונטיים מוכרים כגון אלגוריתם שור או אלגוריתם גרוב ניתנים לתרגום לייצוג במודל זה.

## קישורים חיצוניים

* 


קטגוריה:אלגוריתמים קוונטיים
צלילי הליל

"**צלילי הליל**" (ידוע גם בשם "**צלילי הלילה**" או "**באו הצלילים**") הוא שיר שכתב הפזמונאי יובב כץ והלחין הזמר היווני-ישראלי אריס סאן. השיר הוקלט לראשונה באולפני רשות השידור על ידי דליה עמיהוד ב-1968. השיר יצא לראשונה לאור כצד ב' של האלבום "סיגל" בביצוע אריס סאן בשנת 1969. השיר זכה להצלחה רבה ולגרסאות כיסוי רבות במהלך השנים.

## גרסאות כיסוי
הזמר חיים משה הקליט גרסת כיסוי לשיר בשם "באו הצלילים" באלבומו "אהבת חיי" משנת 1983.

הזמר אורי פיינמן הקליט גרסת כיסוי לשיר בשנת 1993.

הזמר דקלון בצע את השיר "באו הצלילים" באלבומו "כותל המזרח" משנת 2001.

זהבה בן והיהלומים הקליטו גרסת כיסוי לשיר בתקליט השלישי של המיזם "עבודה עברית 2" משנת 2008.

סגיב כהן ביצע את השיר באלבום "להקת בום פם מארחת מופע מחווה לאריס סאן", משנת 2013.

ארז לב ארי והחליפות ביצעו את השיר מתוך "פרויקט האורח", פרויקט מחווה לשירי אריס סאן, משנת 2018.

הזמר שי נחייסי ביצע גרסה של השיר באלבומו "בעתיד יש הווה" משנת 2024.

עוד מרבים לבצע את השיר ההרכב "הפרויקט של רביבו", אייל גולן, ישי לוי, חיים ישראל, שימי רון ועידן משה, איזקיס, נתנאל, ניסים אלחנטי ועוד.

## קישורים חיצוניים
* "צלילי הליל", באתר הספרייה הלאומית
* 
* אקורדים לשיר, באתר Tab4u

#### ביצועים
* 
* 
* 
* 
* 
* 

## הערות שוליים

קטגוריה:שירי אריס סאן
קטגוריה:שירי חיים משה
קטגוריה:שירי זהבה בן
קטגוריה:שירים בעברית
קטגוריה:שירים שנכתבו על ידי יובב כץ
קטגוריה:שירים שהולחנו על ידי אריס סאן
דולף ון דר לינדן

**דוד גיסברט ואן דר לינדן** (22 ביוני 1915 - 30 בינואר 1999), הידוע בשם **דולף ואן דר לינדן**, היה מנצח מוזיקה פופולרית הולנדי בעל מוניטין שהשתרע מעבר לגבולות הולנד. בין היתר, הקים את התזמורת המקצועית הראשונה למוזיקה קלה בישראל, תזמורת הבידור של קול ישראל.

## בִּיוֹגְרַפִיָה
דוד גיסברט ואן דר לינדן, בנו של מוכר כלי נגינה, נולד בעיירה וולארדינגן, שליד רוטרדם בהולנד. לפני מלחמת העולם השנייה, ואן דר לינדן ניגן בכמה להקות שונות כפסנתרן ואף עסק בעיבוד מוזיקה עבורן. עמיתיו החלו לקרוא לו "דולף", בשל דמיונו לעמית לשעבר עם שם זה.

בשנת 1945, התבקש ואן דר לינדן מהרשויות ההולנדיות שחזרו מגלותן בלונדון להקים תזמורת למוזיקה קלה. הוא בחר מוזיקאים שהכיר מרחבי הולנד, וכך הקים את תזמורת מטרופול.

בשנת 1957 ניצח ואן דר לינדן על ההשתתפות ההולנדית הזוכה בתחרות האירוויזיון, "Net als toen" (״בדיוק כמו אז״), ששרה קורי ברוקן. בשנה שלאחר מכן, הוא ותזמורתו ליוו את תחרות האירוויזיון שאורגנה על ידי הטלוויזיה ההולנדית בהילברסום. ואן דר לינדן המשיך בעיסוק זה במשך שנים. בסך הכל, בין השנים 1957 ו-1971, ניצח ואן דר לינדן על 13 קטעים הולנדיים באירוויזיון, ביניהם שני שירים זוכים (בשנים 1957 ו-1959).

בשלהי שנת 1959 החלו מספר מוזיקאים לפעול בישראל להקמת תזמורת בידור חדשה שתתמחה במוזיקה קלה. בשל היעדר הניסיון בקרב מוזיקאים בארץ בסוגה זו, לרבות היעדר ניסיון בהכנת עיבודים לתזמורת בהיקף גדול, הוחלט לחפש מוזיקאי מוביל מאירופה שיסייע בכך. הבחירה נפלה על ואן דר לינדן אשר נענה להצעה בחיוב, ואף שהה בישראל כחצי שנה במסגרת זו.

בשנת 1969 סירב ואן דר לינדן להשתתף בתחרות האירוויזיון בספרד, בטענה שספרד הפרנקואיסטית מזכירה לו יותר מדי את חוויותיו במלחמת העולם השנייה. בתחרות של 1970 באמסטרדם, התבקש ואן דר לינדן על ידי RTÉ להצטרף ולנצח על השיר " All Kinds of Everything " מאת דנה.

בשנת 1980 פרש ואן דר לינדן לגמלאות, ובשנת 1995 הוענק לו פרס נבל הזהב על הישגיו הבולטים בתחום מוזיקת הבידור בהולנד. בטקס, ניצח ואן דר לינדן על תזמורת מטרופול בפעם האחרונה. בשנת 1999, הוא מת בהילברסום .

ב-22 ביוני 2015, במלאת 100 שנה להולדתו של ואן דר לינדן, ניגנה תזמורת מטרופול קונצרט של יצירותיו ועיבודיו.
## קישורים חיצוניים

## הערות שוליים

קטגוריה:הולנדים שנפטרו ב-1999
קטגוריה:הולנדים שנולדו ב-1915
קטגוריה:מנצחים הולנדים
סאם ודייב

**סאם ודייב** (באנגלית - *Sam & Dave*) היו צמד מוזיקלי אמריקאי ששר בסגנון הסול והרית'ם אנד בלוז, ופעל בין השנים 1961 ל-1981. בצמד היו חברים סאם מור (1935–2025) בעל קול הטנור ודייב פרייטר (1937–1988) בעל קול הבריטון / טנור.

הצמד היה ידוע בהופעותיהם החיות האנרגטיות, והם נחשבים לאחד המופעים הטובים ביותר בשנים בהם פעלו. מוזיקאים רבים מסגנונות מוזיקליים שונים ציינו אותם כמקור השראה. במיוחד המדובר באחים בלוז שיצרה תחייה של מוזיקת הנשמה בשנות ה-80, בהשפעה ברורה של סאם ודייב. אחד מלהיטיהם הגדולים היה חידוש לשירם של סאם ודייב "Soul Man" ובהופעותיהם כללו הומאז'ים רבים לצמד.

על פי היכל התהילה של הרוק'נרול, סם ודייב היו צמד הסול המצליח ביותר, והביאו את צלילי מוזיקת הגוספל השחורה אל מוזיקת הפופ בסגנון ה"קריאה ותגובה" שלהם. להיטיהם הגדולים הוקלטו בין 1965 ל-1968 בחברת Stax Records, וכללו את "Soul Man", "Hold On, I'm Comin'", "You Don't Know Like I Know", "I Thank You" , "When Something Is Wrong with My Baby"  "Wrap It Up" ולהיטים נוספים. מלבד ארית'ה פרנקלין אף מופע סול בתקופה בה היו פעילים זכה להצלחה כה רבה במצעדים, לרבות עשרה סינגלים רצופים ב-20 הגדולים, ושלושה סינגלים רצופים ב-10 הגדולים. הצלחה זו סייעה לסלול את הדרך לקבלת מוזיקת הסול על ידי קהל לבן, והשיר שלהם "Soul Man" היה אחד מהשירים הראשונים של להקה שחורה הכולל את המילה "סול" שהצליח במצעדים, וסייע להגדיר את הסוגה המוזיקלית. השיר הוכר כאחד מהמשפיעים ביותר בחמישים השנה האחרונות על ידי היכל התהילה של פרסי הגראמי, היכל התהילה של הרוק'נרול (שמנציח את פעילות הצמד), מגזין רולינג סטון, ורשימת שירי המאה של ה-RIAA התאחדות חברות התקליטים של אמריקה. השיר זכה בפרס הגראמי, ובשנת 2019 קיבלו סאם ודייב את פרס גראמי למפעל חיים.

## קישורים חיצוניים

## הערות שוליים

קטגוריה:להקות אמריקאיות
קטגוריה:אמני אטלנטיק רקורדס
קטגוריה:צמדים מוזיקליים אמריקאיים
קטגוריה:להקות שהוקמו בשנת 1961
קטגוריה:זוכי פרס גראמי
קטגוריה:חברי היכל התהילה של הרוק אנד רול
חולד ענק

**חולד ענק** (שם מדעי: *Spalax giganteus*) הוא מין מכרסם במשפחת החולדיים. המין אנדמי לצפון הקווקז ברוסיה. הוא ניזון מפקעות ושורשים וחיי מתחת לאדמה במאורה שהוא חופר בעזרת שיניו.

## תפוצה ובית גידול
החולד הזה הוא יליד צפון הקווקז, צ'צ'ניה ודרום קלמיקיה הממוקמות בין הקצוות הצפוניים של הים הכספי והים השחור. הוא מוגבל לטווח של פחות מ-50,000 קמ"ר, ותפוצתו באזור זה די מפוצלת. הוא חיי מתחת לאדמה במאורות, בקרקעות חוליות לחות באזורים מדבריים למחצה, בעמקי נהרות, במישורים, באזורי שיחים או קנים ובקרקעות מופרעות ומעובדות.

## התנהגות
[ממוזער|[גולגולת של חולד ענק]]
החולד פעיל כל השנה הוא חי קיום תת-קרקעי ברובו במאורה שהוא חופר, ונחשב למונוגמי. פעילויות הרבייה נמשכות בדרך כלל בדצמבר ובינואר, והנקבות ממליטות שניים או שלושה גורים. מלבד השימוש בשיניים החותכות שלו לכרסם מזון החולד משתמש בהם גם לחפור מחילות. השיניים גדלות ללא הרף ויש צורך להשחיזן כדי לשמור עליהן חדות ותפקודיות; השחזת השיניים העליוניות והתחתונות מתבצעת יחד על ידי הרמה, הורדה והבלטת הלסת התחתונה בתנועה מחזורית.

## שימור
בתוך אזור התפוצה שלו, נוכחותו לא אחידה ושטח התפוסה בפועל נחשב כפחות מ-37,000 קמ"ר. אזורי המדבר החוליים בהם הוא חי אינם אטרקטיביים לחקלאות, ובשל כך, האיחוד הבינלאומי לשימור הטבע, למרות שבעבר סיווג את המין פגיע, מציב את המין כיום במצב שימור "ללא חשש" ברשימה האדומה של סכנת ההכחדה.

## קישורים חיצוניים

## הערות שוליים

קטגוריה:טקסונים שתוארו בידי אלפרד נרינג
קטגוריה:מינים ללא חשש
קטגוריה:רוסיה: יונקים
קטגוריה:בעלי חיים שתוארו ב-1898
קטגוריה:חולדיים
קטגוריה:רוסיה: מינים אנדמיים
לי עוד יש ים בתוכי

"**לי עוד יש ים בתוכי**" הוא אלבום האולפן השישי של הזמר-יוצר הישראלי יוגב גלוסמן, שיצא לאור ב-6 ביולי 2025.

## רקע והפקה
במהלך העבודה על האלבום שילב גלוסמן השפעות ממוזיקאים בעלי רקע בהפקה מוזיקלית ובכתיבה אישית, בראשם המוזיקאי מארק רונסון. לדבריו, הוא נע ביצירתו על התפר שבין עולם ההפקה לעולם כתיבת השירים, מבלי להגדיר עצמו באופן חד משמעי באחד מהתחומים.

### קונספט ומוטיבים
גלוסמן תיאר את המוזיקה ככלי לביטוי אישי, במיוחד במצבים שבהם אינו מצליח להביע את תחושותיו או מחשבותיו במילים ישירות, בין אם מדובר במערכות יחסים זוגיות, קשרים משפחתיים או חוויות יומיומיות אחרות. לדבריו, כתיבת השירים מאפשרת לו להבין לעומק מצבים שחווה ולעבד רגשות שלא הצליח לבטא בשיח רגיל.

רוב השירים באלבום עוסקים בחוויות יום-יומיות, תוך שימוש בטקסטים אישיים המלווים בהפקה מוזיקלית מגוונת. גלוסמן הדגיש את רצונו ליצור אלבום "עגול ושלם", המשלב אורחים שונים וגוונים מוזיקליים מגוונים, אך תוך שמירה על קו אחיד שמבטא את סגנונו של המפיק והיוצר. כמו כן הביע תקווה כי ההשתתפות באלבום תסייע גם לאורחים שלקחו בו חלק לעבור תהליך אישי של פתיחות וצמיחה.

## רשימת רצועות

## קישורים חיצוניים

## הערות שוליים

קטגוריה:אלבומי יוגב גלוסמן
קטגוריה:אלבומים בעברית
קטגוריה:אלבומי חברת נענע דיסק
זאלינג'יי

**זאלינג'יי** (בערבית: **زالنجي**) היא עיירה בדארפור, סודאן, המשמשת כבירת מדינת מרכז דארפור. נכון לשנת 2009, אוכלוסייתה הוערכה בכ-27,258 תושבים.

העיירה חוותה חוסר יציבות ביטחונית מאז 2003 בעקבות המלחמה בדארפור ומלחמת האזרחים הסודאנית.

בשנת 2023, הוטל מצור על העיירה במסגרת  במלחמת האזרחים הסודאנית השלישית. בעקבות המצור נפלה העיירה לידי כוחות התמיכה המהירה באוגוסט 2023.

בעיירה שוכנת , והיא משורתת תחבורתית על ידי .

## אקלים
שיטת סיווג האקלים קפן מסווגת את האקלים של זאלינג'יי כצחיח למחצה. הטמפרטורות אחר הצהריים תמיד חמות כאשר החמות ביותר הן במרץ, אפריל ומאי, אז הן עשויות להגיע ל-40 מעלות צלזיוס. עונת הגשמים נמשכת מיוני עד ספטמבר. בתקופה זו טווח הטמפרטורות היומי הוא הנמוך ביותר, כאשר טמפרטורות אחר הצהריים קרירות יותר אך עדיין חמות. מצד שני, טמפרטורות הבוקר הן הקרירות ביותר מנובמבר עד פברואר, כאשר שינויי הטמפרטורה היומיים הם הגדולים ביותר.

## הערות שוליים

קטגוריה:סודאן: ערים
קטגוריה:דארפור
מפרץ ג'יימס

**מפרץ ג'יימס** (בצרפתית: **Baie James**, בקְרִי: **ᐐᓂᐯᒄ**) הוא גוף מים גדול הממוקם בקצה הדרומי של מפרץ הדסון בקנדה. הוא גובל בפרובינציות קוויבק ואונטריו, ומהווה חלק מנונאווט מבחינה גאופוליטי. האי הגדול ביותר במפרץ הוא .

נתיבי מים רבים באגן הניקוז של מפרץ ג'יימס שונו באמצעות סכרים או העברת מים בין אגנים עבור מספר פרויקטים גדולים בתחום האנרגיה ההידרואלקטרית. מספר קהילות ממוקמות ליד או לצד המפרץ, כולל מספר קהילות אבוריג'יניות-קנדיות.

כמו בשאר מפרץ הדסון, מימי מפרץ ג'יימס קופאים בקביעות בחורף. זהו החלק האחרון של מפרץ הדסון שקופא בחורף, והראשון שמפשיר בקיץ.

## קישורים חיצוניים

## הערות שוליים

קטגוריה:קנדה: מפרצים
ברנדון ג'יי מקלארן

**ברנדון ג'יי מקלארן** (באנגלית: **Brandon Jay McLaren**; נולד ב-15 באוקטובר 1981) הוא שחקן קנדי. הוא ידוע בעיקר בזכות תפקידיו הראשיים והמשניים בסדרות "גרייסלנד", "פאוור ריינג'רס כוח דלתא" ו"האי של הרפר". ידוע גם בזכות תפקידו כאלייז'ה סטון בסדרה "הטירון".

## שנותיו הראשונות
מקלארן נולד בוונקובר, קולומביה הבריטית, קנדה, לאיירה ודניס מקלארן. הוא סיים את לימודיו בתיכון ג'ונסטון הייטס שבסארי, וסיים עם תואר ראשון בביולוגיה מאוניברסיטת אולבני שבמדינת ניו יורק (בה גם למד משחק).

## קריירה
מקלארן החל את דרכו בעולם המשחק בתחילת שנות ה-2000 עם תפקידי אורח בסדרות דרמה כגון "CSI" ,"Just Cause" ו"פאוור ריינג'רס כוח דלתא בחלל". הוא הופיע גם בסרט הטלוויזיה "Perfect Romance".

בין תפקידיו המוכרים של מקלארן ניתן למנות את דני ברוקס בסדרה "האי של הרפר" (2009), בתור לנין בסדרה "להיות אריקה" (2010), ובנט אחמד בדרמת הפשע "ההריגה" (2011-2012). תפקיד מרכזי נוסף שלו היה כסוכן הסמוי דייל ג'ייקס בסדרה "גרייסלנד"  של רשת USA בין השנים 2013-2015.

מקלארן הופיע בתפקידים חוזרים בסדרות פופולריות כמו "מדריך חברות לגירושין" (Girlfriends' Guide to Divorce), "שיקגו FIRE", "השמיים נופלים" ו"רנסום" (Ransom), בה גילם תפקיד ראשי במשך שלוש עונות. כמו כן, הוא לקח חלק בסדרות כמו "פיירפליי ליין" של נטפליקס, ו"טרנר והוץ'"  של דיסני+. כמו כן גילם מקלארן את אלייז'ה סטון בסדרה "הטירון" של רשת ABC. 

בשנת 2025 גילם את השוטר דווין אנדרוז במיני-סדרה "תיקון מידות" מבית נטפליקס.

בנוסף למשחק, מקלארן עוסק גם בהפקה, והפיק את הסרט העצמאי "כמעט כל דבר" (Almost Anything) בשנת 2015.

## פרסים
מקלארן זכה בפרס "גולדן מייפל" לשחקן הטוב ביותר בסדרת טלוויזיה ששודרה בארצות הברית בשנת 2015, על תפקידו ב"גרייסלנד".

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:בוגרי אוניברסיטת אולבני
קטגוריה:קנדים שנולדו ב-1981
אנז'-יואן בוני

**אנז'-יואן בוני** (בצרפתית: **Ange-Yoan Bonny**; נולד ב-25 באוקטובר 2003) הוא כדורגלן צרפתי המשחק בעמדת החלוץ בקבוצת אינטר מילאן ובנבחרת צרפת עד גיל 21.

## קריירה
בוני, נולד באוברווילייה , פרוור של פריז, למשפחה שמוצאה מחוף השנהב.

ב-31 באוקטובר 2020, לפני שהגיע לגיל 17, ערך בוני את הופעת הבכורה המקצועית שלו, במדי שאטורו בהפסד 1–2 בליג 2 לנאנסי.

ב-31 באוגוסט 2021 חתם בפארמה. ב-12 בצדמבר 2022 כבש שער בכורה בניצחון 0–2 על ברשה. בעונת 2023/2024 עזר לקבוצה לזכות באליפות הסרייה ב'. בעונתו הראשונה בסרייה א' כבש 6 שערי ליגה. הוא כבש סך הכל 12 שערים במדי הקבוצה ב-111 הופעות, לפני שחתם באינטר מילאנו ב-5 ביולי 2025.

## קישורים חיצוניים

## הערות שוליים

קטגוריה:קשרי כדורגל צרפתים
קטגוריה:כדורגלני פארמה
קטגוריה:כדורגלני אינטר מילאנו
קטגוריה:צרפתים שנולדו ב-2003
קריין (טקסס)

**קריין** (באנגלית: **Crane**) היא עיר ובירת המחוז של מחוז קריין בטקסס שבארצות הברית. בשנת 2020 מנתה אוכלוסייתה 3,478 תושבים. קריין צמחה במהירות בעקבות גילוי נפט באזור בשנות ה-20 של המאה ה-20, וכלכלת האזור עדיין מבוססת על הפקת נפט. זוהי העיירה המשמעותית היחידה במחוז קריין הדליל מאוכלוסין, והיא מכילה את סניף הדואר היחיד במחוז.
ממוזער|תצלום אווירי של קריין, טקסס

## היסטוריה
[ממוזער|[בפטיזם|הכנסייה הבפטיסטית הראשונה ברחוב 101 מזרח 20 בקריין]]

בעוד שסניף הדואר מתוארך לשנת 1908, גילוי הנפט בשנת 1926 הביא מספיק מחפשי הון כדי לאכלס עיירה. רחובות בעיר קרויים על שם ילדיו של או. סי קיניסון, סוכן הנדל"ן שצייר את מפת העיר.

בשנים 1926–1930 צמחה העיר במהירות והוקמו בה כנסיות ועסקים פרטיים, שפעלו לצד הגורמים המפוקפקים יותר של חיי הספר. כמו בעיירות אחרות שצמחו בעקבות גילוי שדות נפט, אזורי מגורים לעובדים זמניים הוקמו זמן רב לפני שהתפתחו שירותים המתאימים לאוכלוסייה הגדלה. בתחילת שנות ה-30 התאגדה העיר מוניציפלית, ולאחר מכן נסללו כבישים ותשתיות בסיסיות אחרות.

ממוזער|מרכז העיר קריין

שיא האוכלוסייה, כפי שדווח על ידי מפקד האוכלוסין של ארצות הברית, היה בשנת 1960 ועמד על 3,796. מאז אוכלוסיית העיר קטנה מעט, אך היא נותרה המרכז לשירות שדות הנפט במחוז קריין. בעיר פועל מוזיאון דרום-מערב המדבר, שמתעד את ההיסטוריה של האזור, והוא מופעל על ידי הוועדה ההיסטורית של מחוז קריין.

## אקלים

## קישורים חיצוניים

## הערות שוליים

קטגוריה:טקסס: ערים
דיוקן של גבר צעיר (טיציאן, לונדון)

**דיוקן של גבר צעיר** (באיטלקית: **Ritratto di giovane**) הוא ציור שמן על בד מאת האמן הוונציאני טיציאן, שנוצר במאה ה־16. היצירה מוצגת בגלריה הלאומית בלונדון במסגרת השאלה ארוכת טווח. הציור הושאל תחילה מהאוסף של רוזן הליפקס, הוצג בגלריה הלאומית עד שנת 2005, ואז ניסה הרוזן למוכרו. עסקה שנשקלה מול הגלריה הלאומית והגלריה הלאומית של סקוטלנד תמורת 55 מיליון לירות שטרלינג לא יצאה אל הפועל, והיצירה הוסרה מן התצוגה והוצעה למכירה בשוק הפתוח – אך לא נמצאו לה קונים. בסופו של דבר הוחזרה היצירה להשאלה, ובפברואר 2009 הושבה לתצוגה בחדר 10 של הגלריה.

## תיאור הדיוקן
הציור שקט ומהודק, ומתאר גבר צעיר המוצג בפרופיל של שלושה רבעים מאחורי אדן אבן. מבנה זה דומה לזה שבציורו של טיציאן "גבר בשרוול מרופד" , השמור גם הוא בגלריה הלאומית, וייתכן שהוא משקף את היכרותו של טיציאן עם תחריטי דיוקן מאת אלברכט דירר. תנוחה זו אפשרה לאמן להפגין את מיומנותו בתיאור בדים. שרוול המשי השחור של הדמות מצויר במשיחות מכחול רחבות ובמעברים טונאליים מעודנים, והחלק האדום של השרוול צויר במשיחות קצרות ויבשות שמדמות קטיפת גזירה. האיש אוחז בכפפה עשויה עור עיזים, שהסיר כדי לחלוץ את כובעו הרחב, ובכפפה נראים סימני ציפורניים שעשויים להיות רישומם של ציפורניו או חלק מעיצובה של הכפפה.

## סמליות
מאחורי הדמות, בצדה השמאלי של הגומחה, מופיעה רצועת תבליט בסגנון קלאסי. תבליט זה כולל לוח מגולל שעליו חרוטה האות C, שקדמה לה אות נוספת שנשחקה ואינה ניתנת לקריאה. לצד הלוח מופיעים עיטורים דקורטיביים של גפן מסתלסלת, ראש נחש בעל מקור, ומסכה. צירוף האלמנטים הזה מעניק רובד סמלִי ליצירה. האותיות עשויות לרמוז על שמו של המצויר, בעוד הגפן, הנחש והמסכה לקוחים מעולם הדימויים הקלאסי וייתכן שהם מבטאים תחומי עניין, השכלה או זהות אישית. לדוגמה, הגפן עשויה לרמז על תרבות ואסתטיקה קלאסית, ראש הנחש על ערמומיות או כוח, והמסכה על עיסוק בזהות או תיאטרון. פרטים אלו מציעים אפשרות לקרוא את הדיוקן לא רק כמייצג חזותי של הדמות, אלא גם כביטוי לתכונותיה, טעמה וסביבתה התרבותית.

## פרשנות
דיוקן זה ממחיש את יכולתו של טיציאן להקנות לדמות המצוירת נוכחות רגשית ופסיכולוגית מובהקת. תווי פניו של הגבר הצעיר משמשים בסיס להבעת אופיו הפנימי: עיניו הגדולות והחיוורות בצירוף מבטו המהורהר מרמזים על אדם שוקל ומתבונן, בעוד גבותיו המודגשות מדגישות את מצחו ותורמות לרושם של חדות ותבונה. צווארו הארוך משדר תחושת אצילות, ולסתו המובחנת מעניקה לדמות איכות של נחישות ושליטה עצמית. באמצעות רגישות תיאורית ודייקנות טבעית, מצליח טיציאן להנציח לא רק את חזותו של הדמות אלא גם את הלך רוחה, ובכך מבהיר מדוע נחשב לאחד מציירי הדיוקנאות המבוקשים והנערצים ביותר בזמנו.

## תולדות הבעלות והתצוגה
הציור נמצא בבעלותו של רוזן הליפקס, והושאל לגלריה הלאומית בלונדון בהשאלה ארוכת טווח. בשנת 2005 ביקש הרוזן למכור את היצירה, ובמקביל נוהל משא ומתן עם הגלריה הלאומית והגלריה הלאומית של סקוטלנד לרכישתה בסכום של 55 מיליון ליש"ט, תוך הסתייעות בהקלות מס. העסקה לא יצאה לפועל, והציור הוסר מן התצוגה והוצע למכירה בשוק הפתוח, אך לא נמצא לו קונה. לבסוף, ההשאלה התחדשה, ובפברואר 2009 הוחזר הציור לגלריה והוצב מחדש בחדר 10. לאחר מכן הוצג בתערוכה Renaissance Faces: van Eyck to Titian באגף סיינסברי של הגלריה, ומשם הושב לתצוגה קבועה בקומה הראשית במסגרת השאלה ארוכת טווח, כחלק מחיזוק אוסף הדיוקנאות של טיציאן שבבעלות הגלריה.

## קישורים חיצוניים

## הערות שוליים

קטגוריה:דיוקנאות גברים
קטגוריה:טיציאן
קטגוריה:הגלריה הלאומית (לונדון)
קטגוריה:ציורי שמן
קטגוריה:ציורים מהמאה ה-16
רוזה (שיר של יהורם גאון)

"**רוזה**" הוא שיר עברי שכתב חיים חפר, הלחין דובי זלצר ובוצע על ידי הזמר יהורם גאון בשנת 1971. השיר נכלל בתוכנית הבידור "בתוכנית יחיד" ובהמשך באלבום בעל שם זהה. כשנתיים לאחר מכן שולב השיר בסרט המצליח "קזבלן" בכיכובו של יהורם גאון, והיה מועמד לפרס גלובוס הזהב.

## רקע
השיר נכתב כסיפור אהבה נכזבת של הדובר אל רוזה – אהובתו מימי נעוריו. לאורך השיר, המסופר בגוף ראשון, מתוארות פעולות שונות שעשה הדובר כדי לזכות באהבתה – מעבודות קשות ועד מעשי גבורה – אך כל אלה לא זוכים לתגובה מצידה של רוזה.

השיר מאופיין בשפה יומיומית, שילוב של הומור עם כאב, וטון מלודרמטי-תיאטרלי, שהפך אותו לאחד משירי האהבה המזוהים ביותר עם יהורם גאון.

## מבנה ומילים
השיר בנוי כבלדה דרמטית עם פזמון חוזר שבו נקראת רוזה בשמה, תוך שימת דגש על תסכול הדובר.

## קבלה וביצועים
"**רוזה**" נחשב לאחד השירים המזוהים ביותר עם יהורם גאון וזכה להשמעות רבות ברדיו ולביצועים חוזרים באירועים פרטיים וגרסאות מחווה. הוא ממשיך להיות מבוצע גם כיום ונחשב לשיר אהבה קלאסי מהזמר העברי הישן.

שנים ספורות מאוחר יותר, יהורם גאון הקליט את השיר "לא נפסיק לשיר", גם הוא של חיים חפר ודובי זלצר, ובו הכותב מתייחס לשיר הזה:
"ואם נשמע, את רוזה רוזה מקהיר, אנחנו לא נפסיק לשיר".

## הערות שוליים

קטגוריה:שירי יהורם גאון
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי דובי זלצר
קטגוריה:סינגלים בהוצאת CBS ישראל
קטגוריה:שירים מסרטי קולנוע
קטגוריה:שירי אהבה בעברית
האנט (טקסס)

**האנט** (באנגלית: **Hunt**) היא קהילה לא מאוגדת במערב מחוז קר, טקסס, ארצות הברית. היא נמצאת בלב  המתאפיינת בגבעות אבן גיר מחוספסות המפרידות בין מישור החוף לרמת אדוארדס - בצומת בין שני היובלים, הצפוני והדרומי של נהר גוואדלופה.

## היסטוריה
היישוב נקרא במקור "ג'פוניקה"; שמו שונה ל"האנט" כאשר אלווה ג'וי רכשה אדמה באזור והקימה סניף דואר אמריקאי במקום.

סטונהנג' II , העתק של סטונהנג', נבנה צפונית להאנט. בשנת 2012 הוא הועבר לחצר הקדמית של תיאטרון פוינט באינגרם הסמוכה.

בעוד שאוכלוסיית האנט הרשמית מונה 1,332 תושבים, יותר מ-3,000 חניכים ובני משפחותיהם מבלים שם את חופשת הקיץ. 

ב-4 ביולי 2025, לאחר שכמויות גדולות של גשם ירדו בבת אחת במרכז טקסס. נהר גוואדלופה עלה ל-8.8 מטר באזור האנט והחלו שיטפונות אדירים באזור. 23–25 בנות, ששהו במחנה הקיץ הנוצרי מיסטיק, הוכרזו כנעדרות.

## גאוגרפיה
האנט שוכנת במפגש של היובלים הצפוני והדרומי של נהר גוואדלופה.

## קישורים חיצוניים

* לשכת המסחר של מחוז ווסט קר
* מידע על הנהר
* סטונהנג' II
* מרכז טיפול בהתמכרויות לה הסיינדה

קטגוריה:טקסס: יישובים
קטגוריה:ארצות הברית: יישובים שאינם כפופים לממשל עירוני